LIETUVOS RESPUBLIKOS APLINKOS MINISTRO



ĮSAKYMAS

**DĖL MAŽOS, VIDUTINĖS IR DIDELĖS APIMTIES PROJEKTŲ, FINANSUOJAMŲ IŠ KLIMATO KAITOS SPECIALIOSIOS PROGRAMOS LĖŠŲ, APLINKOSAUGINIŲ-TECHNINIŲ KRITERIJŲ PATVIRTINIMO**

2011 m. vasario 10 d. Nr. D1-129

Vilnius

Vadovaudamasis Lietuvos Respublikos klimato kaitos valdymo finansinių instrumentų įstatymo (Žin., 2009, Nr. [87-3662](https://www.e-tar.lt/portal/lt/legalAct/TAR.B77E00EAEBEB); 2010, Nr. [145-7427](https://www.e-tar.lt/portal/lt/legalAct/TAR.FF47C9C9E75E)) 10 straipsniu, Lietuvos Respublikos Vyriausybės 2009 m. lapkričio 4 d. nutarimo Nr. 1443 „Dėl įgaliojimų suteikimo įgyvendinant Lietuvos Respublikos klimato kaitos valdymo finansinių instrumentų įstatymą“ (Žin., 2009, Nr. [135-5884](https://www.e-tar.lt/portal/lt/legalAct/TAR.F68FF50385F5)) 1.2 punktu ir Klimato kaitos specialiosios programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“ (Žin., 2010, Nr. [42-2040](https://www.e-tar.lt/portal/lt/legalAct/TAR.A2E8B0079BC9)), 55 ir 69 punktais,

tvirtinu Mažos, vidutinės ir didelės apimties projektų, finansuojamų iš Klimato kaitos specialiosios programos lėšų, aplinkosauginius-techninius kriterijus (pridedama).

Aplinkos ministras Gediminas Kazlauskas

PATVIRTINTA

Lietuvos Respublikos aplinkos ministro

2011 m. vasario 10 d.

įsakymu Nr. D1-129

**MAŽOS, VIDUTINĖS IR DIDELĖS APIMTIES PROJEKTŲ, FINANSUOJAMŲ IŠ KLIMATO KAITOS SPECIALIOSIOS PROGRAMOS LĖŠŲ, APLINKOSAUGINIAI-TECHNINIAI KRITERIJAI**

|  | **Kriterijaus pavadinimas** |
| --- | --- |
| 1. | Projektas atitinka aplinkos ministro įsakymu, kuriuo tvirtinamos Klimato kaitos specialiosios programos lėšų naudojimo metinės sąmatos, nustatytas finansavimo kryptis |
| 2. | Projektas atitinka nors vieną aplinkos ministro įsakymu, kuriuo tvirtinamos tinkamų projektų išlaidų kategorijos pagal Klimato kaitos specialiosios programos lėšų naudojimo metinės sąmatos finansavimo kryptis, nustatytą išlaidų kategoriją |
| 3. | Projekte siūloma įdiegti įranga atitinka technines savybes, kurios yra būtinos projekto rezultatams pasiekti |
| 4. | Projekto numatyta įranga atitinka tokiai įrangai taikomas normas ir standartus |
| 5. | Projektų metu numatyta įdiegti įranga, įrenginiai yra nauji ir nenaudoti kituose objektuose |
| 6. | Projekte siūlomi finansuoti investiciniai sprendimai yra aiškūs ir konkretūs, techniškai įgyvendinami |
| 7. | Projekte yra numatytas Pareiškėjo įnašas į projekto finansavimą |
| 8. | Įgyvendinus projektą bus sumažintas išmetamų į aplinką šiltnamio efektą sukeliančių dujų kiekis |
| 9. | Įgyvendinus projektą bus naudojamos žemės ūkio, medienos atliekos, vėjo, hidro, geoterminė ar saulės energija |
| 10. | Įgyvendinus projektą bus sumažintas centralizuotos šilumos, suskystintų naftos dujų, gamtinių dujų ar kito iškastinio kuro, elektros energijos naudojimas |

\_\_\_\_\_\_\_\_\_\_\_\_\_\_\_\_\_